**Ieinteresēto piegādātāju jautājumi un SIA „Rojas DzKU”**

**Iepirkumu komisijas atbildes**

Iepirkuma procedūras „Jaunu kanalizācijas tīklu izbūves un pārbūves darbi Rojā”, identifikācijas Nr. SIA „Rojas DzKU” 2018/10 ietvaros

1. **Ieinteresētā pretendenta jautājums:**

*Iepirkuma procedūras Nolikuma B – pielikuma „Būvprojekts” sadaļā „Skaidrojošais apraksts – Sadzīves kanalizācijas cauruļvadu materiāli, diametri un slīpumi”, norādīts, ka pašteces kanalizācija izbūvējama no PP gludsienu sadzīves kanalizācijas caurulēm ar ieguldes klasi 8kN/m2, kuras atbilst LVS EN 13476-2 prasībām, savukārt failā D8 pielikumā, lokālajā tāmē Nr.1-1, 1. pozīcijā norādīts, ka OD250 ir dubultsienu caurules. Vai jāizmanto PP gludsienu kanalizācijas caurules atbilstoši EN13476-2 vai PP dubultsienu caurules atbilstoši EN13476-3?*

**Atbilde:**

Paskaidrojam, ka pašteces kanalizācija izbūvējama no PP dubultsienu sadzīves kanalizācijas caurulēm, kuras atbilst LVS EN 13476-3 prasībām.

1. **Ieinteresētā pretendenta jautājums:**

*Skaidrojošā apraksta sadaļā “Sadzīves kanalizācijas cauruļvadu materiāli, diametri un slīpumi”, norādīts, ka Kanalizācijas spiedvada caurule paredzēta no PE100-RC SDR 17, PN 16 OD90 mm materiāla atbilstoši PAS1075 2. tips.*

*Vai kanalizācijas spiedvadam jāizmanto caurule, kuras materiālam jāatbilst PAS1075 jebkādam tipam, kaut gan PAS1075 neatbilst nevienam LVS EN standartam, vai arī jāizmanto LVS EN12201 standartam atbilstošas caurules ar PP aizsargslāni un brūnu marķējumu, kuras ražotājs speciāli paredzējis beztranšeju iebūvei?*

**Atbilde:**

Skaidrojam, ka kanalizācijas spiedvadu caurule paredzēta no PE 100-RC SDR 17, PN

10 OD 90 mm materiāla, atbilstoši, PAS 1075 2.tips.

1. **Ieinteresētā pretendenta jautājums:**

*Skaidrojošā apraksta sadaļā Sadzīves kanalizācijas cauruļvadu materiāli norādīts, ka kanalizācijas spiedvada caurule paredzēta no PE100-RC SDR 17, PN 16 OD90 mm. Šajā gadījumā caurule nevar vienlaicīgi būt gan PE100 SDR17, kas nozīmē, ka caurule ir PN10, gan PN16, jo šādā gadījumā sieniņas un ārējā diametra attiecība SDR būtu 11. Vai kanalizācijas spiedvadam jāizmanto caurule PE100 PN10 vai PN16?*

**Atbilde:**

 Skaidrojam, ka kanalizācijas spiedvadam jāizmanto caurule PE100 PN10.

Iepirkumu komisijas priekšsēdētājs H. Valdemārs

*T.: +371 29136442*